
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL TEISĖS AKTŲ PROJEKTŲ ANTIKORUPCINIO VERTINIMO
2016 m. gegužės 26 d. Nr. AT-498
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos Vyriausybės 2014 m. kovo 12 d. nutarimu Nr. 243 patvirtintų Teisės aktų projektų antikorupcinio vertinimo taisyklėmis, Savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 punktu:

1. Pavedu:
1.1. Vykdyti savivaldybės administracijos skyrių vedėjams skyriaus specialistų parengtų teisės aktų projektų antikorupcinį vertinimą.
1.2. Vykdyti savivaldybės administracijos skyriaus vyriausiajam specialistui teisės aktų projektų antikorupcinį vertinimą, kai teisės akto projekto rengėjas yra skyriaus vedėjas.
1.3. Vykdyti savivaldybės administracijos vyriausiajam specialistui Ramūnui Venslovaičiui teisės aktų projektų antikorupcinį vertinimą, kai teisės akto projekto rengėjai yra vyriausioji specialistė Evelina Domeikaitė-Dovydaitienė, vyriausioji specialistė Danutė Jurgutienė, vyriausiasis specialistas Gintautas Dabrišius.
1.4. Vykdyti savivaldybės administracijos Bendrojo skyriaus vyriausiajai specialistei Jūratei Šneideraitienei teisės aktų projektų antikorupcinį vertinimą, kai teisės akto projekto rengėjas yra Civilinės metrikacijos skyriaus vedėja Daiva Subačienė ir vyriausiasis specialistas Ramūnas Venslovaitis.
1.5. Atlikti teisės akto projekto antikorupcinį vertinimą, jeigu rengiamame teisės akto projekte numatoma reguliuoti visuomeninius santykius, nurodytus Lietuvos Respublikos Korupcijos prevencijos įstatymo 8 straipsnio 1 dalyje. 
1.6. Teisės akto projekto antikorupcinį vertinimą atlikti per netrumpesnį negu 3 darbo dienų terminą.
1.7. Teisės akto projekto vertintojui vadovautis Lietuvos Respublikos Vyriausybės 2014 m. kovo 12 d. nutarimu Nr. 243 patvirtintomis Teisės aktų projektų antikorupcinio vertinimo taisyklėmis atliekant teisės aktų projektų antikorupcinį vertinimą.
2. Įpareigoju administracijos skyrių vedėjus su šiuo įsakymu supažindinti skyriaus darbuotojus.

3. Pripažįstu netekusiu galios rajono savivaldybės administracijos direktoriaus 2014 m. liepos 23 d. įsakymą Nr. AT-723 „Dėl teisės aktų projektų antikorupcinio vertinimo“ su visais jo pakeitimais ir papildymais.

